Ole Gjølberg

Ole Gjølberg (født 30. desember 1949 i Fredrikstad) er en norsk siviløkonom og akademiker.

Gjølberg er utdannet siviløkonom fra Norges Handelshøyskole (1972) og dr. oecon. fra samme institusjon (1981). Han er professor i foretaksøkonomi hos Handelshøyskolen ved Norges miljø- og biovitenskapelige universitet, og professor II ved Institutt for foretaksøkonomi, Norges Handelshøyskole. Han har publisert en rekke vitenskapelige og populærvitenskapelige arbeider innen finans- og energimarkedsanalyser. Sammen med professor Thore Johnsen ved NHH har han spilt en sentral rolle i utredningsarbeidet knyttet til etisk forvaltning av Oljefondet (Statens Pensjonsfond Utland).

Gjølberg har hatt sentrale verv i Norges forskningsråd og Universitets- og Høgskolerådet. Han har sittet i flere perioder i kommunestyret i Rygge, først for SV og senere for Arbeiderpartiet. I perioden 1987 til 1995 var han hovedredaktør for Beta. Tidsskrift for bedriftsøkonomi, som utgis av Universitetsforlaget.

Referanser

Eksterne lenker  

Norske professorer i økonomi
Norske siviløkonomer fra NHH
Personer fra Fredrikstad kommune
Fødsler i 1949